“O‘zbekiston havo yo‘llari” Toshkent—Lahor yo‘nalishidagi parvozlarni to‘xtatdi

“O‘zbekiston havo yo‘llari” Milliy aviakompaniyasi Toshkentdan Pokistonning Lahor shahriga parvozlarni to‘xtatib turibdi. Bu haqda Pokistonning Dawn nashri xabariga tayanib UzDaily.uz ma’lumot bermoqda.

Nashrning ta’kidlashicha, bu Pokistonni Markaziy Osiyo mamlakatlari bilan bog‘lab turuvchi yagona to‘g‘ridan-to‘g‘ri reys edi.
“O‘zbekiston havo yo‘llari” MAK Toshkent va Lahor orasidagi aviaparvozlarni to‘xtatishi sabablari bo‘yicha izoh bermagan. Ammo Pokiston nashrining yozishicha, bu qarorning qabul qilinishiga ikki mamlakat orasidagi viza bilan bog‘liq cheklovlar bois yo‘lovchilar soni qisqarganligi sabab bo‘lishi mumkin.